6.

Lisätään XV luvun 12zu kohdan (komission päätös 2010/226/EU) jälkeen kohdat seuraavasti: ”12zv. 32008 R 1272: Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1). Tätä sopimusta sovellettaessa asetuksen (EY) N:o 1272/2008 säännöksiä koskevat seuraavat mukautukset: a) Liechtenstein ei ole velvollinen perustamaan asetuksen (EY) N:o 1272/2008 44 artiklassa tarkoitettua kansallista neuvontapalvelua. Sen sijaan Liechtensteinin on julkaistava Liechtensteinin kemikaaliasioissa toimivaltaisen viranomaisen, ympäristönsuojeluviraston, kotisivuilla linkki Saksan valtiollisen työturvallisuus- ja työterveyslaitoksen neuvontapalveluun. b) Norjaan ei sovelleta seuraavia säännöksiä: i) 51 artiklaa yhdessä 4 artiklan ja 46 artiklan 1 kohdan kanssa niiltä osin kuin kyse on sellaisten aineiden tai aineryhmien luokitusta, merkintöjä ja/tai erityisiä pitoisuusrajoja koskevista vaatimuksista, jotka luetellaan asetuksen (EY) N:o 1272/2008 liitteessä VI olevassa 3 osassa ja mainitaan jäljempänä olevassa luettelossa. Norja voi vaatia erilaisen luokituksen, merkintöjen ja/tai erityisten pitoisuusrajojen käyttöä tälle aineelle: Nimi CAS-numero Indeksinumero EINECS akryyliamidi 79-06-1 616-003-00-0 201-173-7 ii) 51 artiklaa yhdessä 4 artiklan ja 46 artiklan 1 kohdan kanssa niiltä osin kuin kyse on sellaisten aineiden tai aineryhmän luokitusta, merkintöjä ja/tai erityisiä pitoisuusrajoja koskevista vaatimuksista, joita ei luetella asetuksen (EY) N:o 1272/2008 liitteessä VI olevassa 3 osassa mutta jotka mainitaan jäljempänä olevassa luettelossa. Norja voi vaatia erilaisen luokituksen, merkintöjen ja/tai erityisten pitoisuusrajojen käyttöä näille aineille: Nimi CAS-numero Indeksinumero ELINCS metyyliakryyliamidiglykolaatti (0,01 % ≤ akryyliamidipitoisuus < 0,1 %) 77402-05-2 [NOR-UNN-02-91] 403-230-3 metyyliakryyliamidimetoksiasetaatti (0,01 % ≤ akryyliamidipitoisuus < 0,1 %) 77402-03-0 [NOR-UNN-03-01] 401-890-7 iii) 51 artiklaa yhdessä 4 ja 9 artiklan sekä 46 artiklan 1 kohdan kanssa siltä osin kuin on kyse seoksista, jotka sisältävät edellä i ja ii mukautuksessa määriteltyjä aineita. iv) Näiden poikkeusten voimassaolo lakkaa 1 päivästä kesäkuuta 2012, ellei Norja toteuta kyseiseen päivään mennessä jatkotoimia asetuksen (EY) N:o 1272/2008 37 artiklan 1 kohdan mukaisesti niiden yhdenmukaistettua luokitusta ja merkintöjä koskevien ehdotusten suhteen, jotka toimitettiin Euroopan kemikaalivirastolle 1 päivänä kesäkuuta 2009 tiukemman luokituksen ja merkintöjen tukemiseksi. Jos asetuksen (EY) N:o 1272/2008 37 artiklan mukaista yhdenmukaistettua luokitusta ja merkintöjä koskevaa menettelyä jatketaan, poikkeuksia tarkastellaan uudelleen ennen 31 päivää joulukuuta 2013. Jos menettelyn tulos puoltaa poikkeuksia, poikkeukset voidaan pitää voimassa ETA:n sekakomitean päätöksellä. Ellei tällaista päätöstä ole annettu 1 päivään heinäkuuta 2014 mennessä, poikkeukset lakkaavat olemasta voimassa kyseisenä päivänä. c) Asetuksen 21 ja 22 artiklassa tarkoitettujen lausekkeiden islanninkielinen versio esitetään lisäyksessä 5 ja norjankielinen versio lisäyksessä 6. 12zw. 32010 R 0440: Komission asetus (EU) N:o 440/2010, annettu 21 päivänä toukokuuta 2010, Euroopan kemikaalivirastolle aineiden ja seosten luokituksesta, merkinnöistä ja pakkaamisesta annetun Euroopan parlamentin ja neuvoston asetuksen (EY) N:o 1272/2008 nojalla suoritettavista maksuista (EUVL L 126, 22.5.2010, s. 1).”